# Haus Laboratories

Haus Laboratories (sovint abreujat com Haus Labs) és una empresa de cosmètics i perfums fundada per Lady Gaga. Com a part de l'equip creatiu Haus of Gaga, l'empresa va ser fundada a París l'any 2012 amb el llançament del perfum Lady Gaga Fame en col·laboració amb Coty Inc., mateixa productora amb la qual més tard va fer Eau de Gaga l'any 2014.
Més endavant, l'any 2019 Haus Laboratories va ser renovada quan Gaga va anunciar que llançaria una línia de cosmètics, amb la qual ofereix primordialment productes per a llavis i ulls, els quals han rebut bones crítiques i vendes significatives.

## Història
### 2012-2018: fundació i pausa

El juny de 2012, Lady Gaga va anunciar la fundació d'Haus Laboratories durant una roda de premsa on revelava també el seu primer producte, Lady Gaga Fame, un perfum en col·laboració amb Coty Inc., el qual s'havia estat elaborant des de 2010. El perfum va ser llançat oficialment als Estats Units i al Regne Unit a l'agost d'aquest mateix any, acompanyat d'una àmplia campanya publicitària, primordialment a la ciutat de París, França, on es trobava la seu de l'empresa. El paquet de llançament anava acompanyat de sabó, loció corporal i gel de bany. L'agost de 2014, dos anys després del llançament del seu primer producte, Haus Laboratories va llançar el seu segon perfum, Eau de Gaga, també produït en col·laboració amb Coty Inc. Seguidament, l'empresa va deixar de produir productes.

### 2019-actualitat: reobertura i línia de maquillatge

Al juliol de 2019, després de cinc anys d'inactivitat a l'empresa, Gaga va anunciar que aquesta seria renovada com una línia de cosmètics. Amb aquest anunci, van ser revelats els primers productes; sis deliniadors de llavis (Myth, Drag, Ride, En Pointe, Slayer i Rule), sis ombres líquides per a ulls (Aphrodite, Rose Bitch, Biker, Chained Ballerina, Legend i Dynasty), sis labials amb brillantor (Venus, Entranced, Blaze, corset, Scream i Attitude), un kit d'adhesius (Armor Masque No. 1) i un delineador d'ulls (Punk). Tot aquests productes van ser llançats oficialment al setembre de 2019.
Al novembre, es va anunciar la col·lecció nadalenca del 2019, anomenada Cosmic Love, que incloia cinc noves ombres líquides per a ulls (Retro, Glamour Puss, Chains, Gunmetal i Angel Baby), un delineador de llavis (ARC) i un labial amb brillantor (Ethereal), així com el primer labial comú (Burlesque). Més tard, al desembre, va ser anunciada la primera paleta d'ombres en pols per a ulls (Glam Room Palette No. 1: Fame), la seva primera màscara de pestanyes i també un nou deliniador d'ulls (Whiskey).
El 13 de febrer de 2020, la marca va anunciar una col·lecció de llapis per a llavis en dotze tonalitats (Dust, Pusher, Talk Dirty, Power Move, Fire Me, Miami Tango, 1950, Mastered, Greaser, Hot Rod, Rebel i Destroyer), la qual va sortir a la venda el 18 de febrer.

## Vendes

Durant la setmana de llançament, el perfum Lady Gaga Fame va trencar diversos rècords en vendes i va passar a ser la segona fragància més ràpidament venuda del món, darrere de Chanel N.5. Només en la seva setmana debut, va arribar a vendre a sis milions d'ampolles. Posteriorment, amb cinc mesos al mercat, va ser la fragància més venuda de l'any 2012 al Regne Unit, i el febrer de 2013, havia venut ja almenys 30 milions d'ampolles a nivell mundial. Si bé Eau de Gaga no va repetir l'èxit comercial del seu antecessor, va ser la desena fragància més venuda per una celebritat del 2014 als Estats Units, amb aproximadament 23.000 unitats venudes.
A la prevenda dels primers sis deliniadors de llavis i brillantors labials, diversos d'aquests van ingressar als primers deu entre els més venuts d'Amazon. Amb el llançament oficial, el delineador d'ulls en to Punk es va convertir en un best-seller del lloc web en tan sols una setmana. Un altre producte que també va aconseguir aquesta categoria va ser el de llavis en to Burlesque. Igualment, els llapis per a llavis van aconseguir aquesta categoria a la mateixa plataforma.

## Crítica

Els cosmètics de Haus Laboratories han rebut una gran varietat de crítiques altament positives per part dels crítics i el públic. Els productes per als ulls, entre els quals hi ha les ombres líquides i els delineadors, van obtenir bones ressenyes per la seva intensa pigmentació i fàcil manipulació. Així mateix, en el cas particular dels delineadors, van ser aclamats per la seva consistència a l'hora de ser aplicats. D'altra banda, els productes de llavis van ser ben rebuts per no ser enganxosos, per la seva cremositat i per no tacar. Alguns experts també van esmentar com a punt bo com d'hidratants són. La línia de maquillatge ha tingut crítiques favorables de part de nombroses personalitats d'Internet populars per valorar cosmètics com Jeffree Star, NikkieTutorials, Tati Westbrook i James Charles, entre d'altres. Igualment, Oprah Winfrey va incloure la col·lecció d'ombres líquides en la seva llista de coses preferides del 2019.

## Referències

* ↑ «Lady Gaga To Launch LADY GAGA FAME, The First Fragrance From Haus Laboratories» (en anglès). PR Newswire, 14-07-2012. [Consulta: 7 desembre 2019].
* ↑ «Lady Gaga lancia un nuovo profumo, Eau de Gaga» (en italiano). Elle, 16-09-2014. [Consulta: 10 gener 2016].
* ↑ Elena Bellver. «Lady Gaga lanza una línea de maquillaje, (Haus Laboratories)». Periodista Digital, 21-07-2019. [Consulta: 7 desembre 2019].
* ↑ Jeena Sharna. «Lady Gaga's Haus Holiday Collection Is Here» (en anglès). Paper, 18-11-2019. [Consulta: 7 desembre 2019].
* ↑ Elizabeth Denton. «Lady Gaga Is Gifting Us Sparkly Lipstick for the Holidays» (en anglès). Style Caster, 18-11-2019. [Consulta: 7 desembre 2019].
* ↑ Zoe Ward. «HAUS LABORATORIES' Glam Room Palette No.1 Is Named After Lady Gaga's First Album (& Lives Up To The Title)» (en anglès). The Zoe Report, 05-12-2019. [Consulta: 7 desembre 2019].
* ↑ Savannah Walsh. «Lady Gaga's Haus Laboratories Is Launching A Le Monster Matte Lip Crayon» (en anglès). Elle, 13-02-2020. [Consulta: 22 febrer 2020].
* ↑ Maggie Pannacione. «Lady Gaga's Fame Perfume is No. 1» (en anglès). Artist direct, 27-08-2012. Arxivat de l'original el 2012-11-04. [Consulta: 3 gener 2013].
* ↑ «Lady Gaga sells six million bottles of her 'Fame' perfume in a week» (en anglès). NME, 23-09-2012. [Consulta: 3 gener 2013].
* ↑ «Lady Gaga's Fame Perfume Named UK's Best Selling In 2012» (en anglès). Capital FM, 24-12-2012. [Consulta: 3 gener 2013].
* ↑ Lady Gaga. «Lady Gaga Tuit» (en anglès). Twitter, 09-02-2013. [Consulta: 10 febrer 2013].
* ↑ «Celebrity Top Ten Fragrances of 2014 – Beyoncé Knowles, One Direction on Top» (en anglès). Washington Jewish Week, 12-12-2014. Arxivat de l'original el 2015-06-26. [Consulta: 10 gener 2016].
* ↑ Marci Robin. «Lady Gaga’s New Haus Laboratories Lip Liners and Lip Glosses Are Already the Top-Selling Products in Their Amazon Categories» (en anglès). Allure, 17-07-2019. [Consulta: 7 desembre 2019].
* ↑ Amy Lee. «Lady Gaga's New Eyeliner Is Already a Bestseller on Amazon -- Shop It Now!» (en anglès). ET, 17-09-2019. [Consulta: 7 desembre 2019].
* ↑ Lex Goodman. «Lady Gaga’s New Holiday-Ready Red Lipstick Is Already a Best-Seller» (en anglès). PureWow, 22-11-2019. [Consulta: 7 desembre 2019].
* ↑ Christina Butan. «Lady Gaga Just Dropped a ‘Makeout-Proof’ Lip Crayon — and It’s Already Amazon’s Hottest Makeup Release» (en anglès). Glamour, 20-02-2020. [Consulta: 22 febrer 2020].
* ↑ «Lady Gaga’s Makeup Line Will Surprise You, Here’s Why…» (en anglès). Huda Beauty. [Consulta: 7 desembre 2019].
* ↑ Elizabeth Denton. «I Tried Lady Gaga’s Haus Laboratories and Here’s My Honest Review» (en anglès). Style Caster, 07-10-2019. [Consulta: 7 desembre 2019].
* ↑ Sandra Song. «You Need Lady Gaga's Eyeliner» (en anglès). Paper, 18-09-2019. [Consulta: 7 desembre 2019].
* ↑ Amanda Krause. «I tried every beauty product from Lady Gaga's new brand Haus Laboratories, and found it's so much more than another celebrity makeup line» (en anglès). Insider, 04-10-2019. [Consulta: 7 desembre 2019].
* ↑ Smita DeSouza. «CLEO Tries: Haus Laboratories Makeup By Lady Gaga» (en anglès). CLEO, 30-09-2019. Arxivat de l'original el 2019-12-07. [Consulta: 7 desembre 2019].
* ↑ Brendan Wetmore. «Jeffree Star Had a Lot to Say About Haus Laboratories» (en anglès). Paper, 20-09-2019. [Consulta: 7 desembre 2019].
* ↑ «Lady Gaga's makeup included in Oprah's Favorite Things 2019» (en anglès). Today, 17-09-2019. [Consulta: 7 desembre 2019].